2 அப்படியானால் நீங்கள் ஒரே எண்ணமும்  ஒரே அன்பும் ஒரே உள்ளமும் கொண்டவராய்த் திகழ்ந்து,  ஒரு மனத்தவராயிருந்து என் மகிழ்ச்சியை நிறைவாக்குங்கள்.  3 கட்சிமனப்பான்மைக்கும் வீண் பெருமைக்கும் இடம் தர வேண்டாம்.  மனத் தாழ்மையோடு மற்றவர்களை உங்களிலும் உயர்ந்தவராகக் கருதுங்கள்.  4 நீங்கள் யாவரும் உங்களைச் சார்ந்தவற்றில் அல்ல,  பிறரைச் சார்ந்தவற்றிலேயே அக்கறை கொள்ள வேண்டும்.  5 கிறிஸ்து இயேசு கொண்டிருந்த மனநிலையே உங்களிலும் இருக்கட்டும்! 